Guadalupe Carpio

María Guadalupe de los Ángeles Carpio Berruecos, ezagunagoa Guadalupe Carpio izenez (Xalapa, Veracruz, Mexiko, 1828ko urtarrilaren 27a – Toluca, Mexiko Estatua, 1892ko otsailaren 19a) XIX. mendeko margolaria izan zen.

San Carlos Akademian ikasi zuen lehen emakumeetako bat izan zen, eta XIX. mendeko areto ezagunetan bere lanak erakutsi zituen lehen emakumeetako bat, “XIX. mendeko emakume margolarien” taldean aintzatetsia.

 Bizitza 
Guadalupe Carpio 1828an jaio zen Veracruz estatu federaleko Xalapa herrian. Familia kontserbadore batean hazi zen. Ama Guadalupe Berruecos Orozco (1806-1856) izan zen eta aita Manuel Carpio Hernandez (1791-1860), mediku, politikari eta poeta izan zen, San Carlos Akademian hainbat kargu bete zituena eta horrexegatik sartu ahal izan zen Guadalupe alaba akademian klaseak hartzera. Carpio Martín Mayora Otaeguirekin ezkondu zen 1849. urteko abenduaren 11n, San Miguel Arcangelen, Mexiko Hirian. Hamar seme-alaba izan zituen guztira. 1892. urteko otsailaren 19an hil zen, Tolucan (Mexiko Estatua), 64 urte zituela.

 Lan ibilbidea 
XIX. mendeko margolari garrantzitsua izan zen, eta San Carloseko akademian sartu zen eta areto ospetsuetan parte hartu zuen lehen emakumeetako bat izateagatik nabarmendu zen. Bere lanak nagusiki autorretratuak dira, non  bere burua bakarrik edo familiarekin aurkezten duen.

 Lanak 
Guadalupe Carpiok hainbat lan egin zituen, gehienak erretratuak, bere teknika artistiko handiarengatik nabarmenak izan direnak, hala ere, hauetako bat ere ez zen XIX. mendean erakutsi. Ezagunenak Martin Maioraren erretratua, bere senarra eta Autorretratua familiarekin dira, koadro garaikide bat, non bere familiako bost kide agertzen diren. Margolan horretan Carpioren senarra irudikatzeko asmamena ikus daiteke, izan ere, lana egiten ari zen bitartean kanpoan zegoen, ama Guadalupe Berruecos eta bi seme-alaba txikiekin ere ikus daiteke. Bietan atzea neutroa eta aurpegi oso zehatzak ikus daitezke.

Guadalupe Carpiok bere burua irudikatu zuen lanean, horrela autorretratu okupazionalen tradizioan sartzeko eta kultura sortzaile gisa, pintura horretan kontzentratuta ikus daiteke, begirada desbideratua eta sasoiko feminitatearen berezko estandarren arabera dotore jantzita, pintura horrekin, Carpiok bere lanaren bidez bere mundua ezagutzera gonbidatzen du ikuslea.

 Erreferentziak 

 Kanpo estekak 

Kategoria:Veracruztarrak
Kategoria:Mexikon hildakoak
Kategoria:Emakume margolariak
Kategoria:Mexikoko margolariak
Kategoria:XIX. mendeko margolariak